McDonnell Douglas MD-12

**McDonnell Douglas MD-12** – neįgyvendintas didelio plačiafiuzeliažio oro lainerio projektas, XX a. dešimtame dešimtmetyje kurtas JAV įmonės „McDonnell Douglas“. Orlaivis pradžioje buvo kurtas kaip už MD-11 didesnis trimotoris lėktuvas, vėliau perprojektuotas į keturmotorį. Orlaivis buvo projektuojamas panašaus dydžio kaip Boeing 747, tačiau dėl visą fiuzeliažą užimančių dvejų denių talpinantis daugiau keleivių. Pasiūliusi „MD-12“ „McDonnell Douglas“ negavo užsakymų ir projektas buvo atšuktas. Po projekto nesėkmės „McDonnell Douglas“ tyrė galimybes kurti didesnes MD-11 modifikacijas, gavusias pavadinimą „MD-XX*“*.

## Projekto eiga
Devintojo dešimtmečio pabaigoje „McDonnell Douglas“ tyrė galimybę rinkai pasiūlyti didesnę trimotorio MD-11 modifikaciją, gavusią indeksą „MD-12X“ su galimybe apatinio denio priekinėje dalyje įrengti panoraminius langus. 1991 m. spalio mėn. įmonės valdyba pritarė galimybei siūlyti aviakompanijoms „MD-12X“. 1991 m. spalio mėn. „McDonnell Douglas“ ir „Taiwan Aerospace Corporation“ pasirašė susitarimo memorandumą dėl naujojo orlaivio gamyba turėjusios užsiimti įmonės steigimo. Pagrindiniu jos akcininku turėjo būti „McDonnell Douglas“ (51% akcijų), kiti akcininkai – „Taiwan Aerospace“ (40%) ir kitos Azijos įmonės (9%).

### MD-12

1991 m. pabaigoje „McDonnell Douglas“ pradėjo atskirti savo civilinių ir karinių orlaivių gamybą. Viena šio atskyrimo priežasčių buvo siekis surinkti apie 4 mlrd. JAV dolerių, reikalingų „MD-12X“ kūrimui. Atskyrus daug išteklių reikalavusio karinio transportinio „C-17“ kūrimą nuo pelningos „MD-80“ ir „MD-11“ gamybos buvo tikimasi lengviau pritraukti investuotojus į „MD-12X“ projektą.

„McDonnell Douglas“ „MD-12“ projektą pristatė 1992 m. balandžio mėn. Koncepcija buvo panaši į „Airbus A3XX“ ir „Boeing New Large Airplane“. orlaivis turėjo būti didesnis už tiesioginį konkurentą Boeing 747.

Pirmas „MD-12“ skrydis buvo suplanuotas 1995 m. pabaigoje, o pirmieji pristatymai užsakovams – 1997 m. Nepaisant agresyvaus marketingo ir pradinio susižavėjimo, aviakompanijos nepateikė nei vieno pasiūlymo. „Taiwan Aerospace“ palikus projektą pradėjo trūkti finansavimo. Taip pat buvo teigiama, kad MDC šį projektą pradėjo tik tam kad paskatintų „Boeing“ sumokėti drangiau už pačią įmonę.

### MD-XX
Nutraukus „MD-12“ programą „McDonnell Douglas“ mėgino vystyti 300–400 vietų „MD-11“ modifikacijas. 1996 m. Farnboro () aviacijos parodoje įmonė pristatė trimotorio tolimų nuotolių orlaivio projektą, gavusį indeksą „MD-XX“. Buvo siūlomos dvi „MD-XX“ modifikacijos – „MD-XX Stretch“ su ilgesniu fiuzleiažu ir didensio skrydžio nuotolio „MD-XX LR“. Abu „MD-XX“ variantai turėjo  mojo sparnus, tokius pat kaip „MD-12“. „MD-XX Stretch“ buvo prailgintas  ilgio intarpais ir galėjo pervežti iki 375 keleivių tipinėje 3 klasių konfigūracijos salone arba iki 515 keleivių pilnai ekonominės klasės salone. Jo skrydžio nuotolis siekė . „MD-XX LR“ fiuzeliažo ilgis buvo planuojamas toks pats kaip ir „MD-11“, į saloną turėjo tilpti 309 keleiviai trijų klasių konfigūracijos salone. Orlaivio skrydžio nuotolis turėjo siekti . 1996 m. "McDonnell Douglas"direktorių taryba nusprendusi, kad kūrimo kaštai įmonei yra per dideli, nurodė nutraukti „MD-XX“ programą.

## Variantai
Potencialiems klientams buvo siūlomos keturios „MD-12“ modifikacijos.

* MD-12 HC (High Capacity) – didelės talpos
* MD-12 LR (Long Range) – tolimo nuotolio
* MD-12 ST (Stretch) – prailgintas
* MD-12 Twin – dvimotoris

## Techniniai duomenys (MD-12 High Capacity)

**Bendrosios charakteristikos**
* **[[Įgula (mašinos)|Įgula]]:** 2
* **Keleivių talpa:** LR modifikacija: 430 (3 klasės) / HC: 511 keleivių (1 klasė)
* **Ilgis:** 208 pėdos 0 coliai (63,40 m)
* **[[Sparno mojis]]:** 213 pėdos 0 colių (64,92 m)
* **Aukštis:** 74 pėdos 0 colių (22,55 m)
* **Sparno plotas:** 5 846 kv. pėdos (543,1 m2)
* **[[Tuščios transporto priemonės svoris|Tuščio svoris]]:** 402 700 svarų (187 650 kg)
* **[[Maksimalus kilimo svoris]]:** 949 000 svarų (430 500 kg)
* **Jėgainė:** 4 reaktyviniai varikliai General Electric CF6-80C2, išvystantys po 61 500 svarų (274 kN) traukos

**Skrydžio duomenys**

* **[[V greičiai|Maksimalus greitis]]:** 565 mazgai (650 mylios per valandą, 1 050 km/h)
* **Maksimalus greitis:** 0,85 Macho
* **Skrydžio nuotolis:** 7 170 jūrmylių (8 251 mylia, 13 279 km)
* **Sparno apkrova:** 162,3 svaro / kv. pėdai (792 7 kg/m2)

## Taip pat žr
**Susiję projektai**

* McDonnell Douglas MD-11

**Panašaus laikotarpio, paskirties ir konfigūracijos orlaiviai**

* Airbus A380
* Boeing NLA (projektas)
* Boeing 747-8
* Sukhoi KR-860 (projektas)

## Išnašos